થરાદ એસટી ડેપોમાં બસોની ઘટ વચ્ચે સંચાલનમાં મનમાની કરીને મનફાવે તે રૂટ કાપ મુકવામાં આવતો હોવાના કારણે મુસાફર તથા વિધાર્થીઓને હાલાકી ઉપરાંત ડેપોની આવકમાં પણ ભારે નુકશાન થઇ રહ્યું છે.ગુરુવાર એસટી બસ ના મુદ્દે તીર્થગામમાં અભ્યાસ કરતા આવતા વિધાર્થીઓ અને વિદ્યાર્થીનીઓએ હોબાળો કરીને બસસ્ટેશન માથે લીધું હતું.આથી ડેપોના સત્તાવાળાઓને પોલીસ બોલાવવાની ફરજ પડી હતી. જોકે પોલીસને જોઇને થોડા શાંત પડેલા વિધાર્થીઓએ તીર્થગામ થી દેવકાપડી અને વજાપુર રૂટની બસ ન આવતા એસટી પાસ હોવા છતાં ખાનગી વાહનોમાં મુસાફરી કરવી પડતી હોવાનું જણાવ્યું હતું.